Carter Burwell

Carter Benedict Burwell (født 18. november 1954 i New York, New York) er en amerikansk filmkomponist.

Han har arbeidet mye med Joel og Ethan Coen og komponert musikk for 15 av filmene deres. Burwell har også skrevet musikken for tre av Todd Haynes' filmer, og han ble nominert til Oscar for beste originalmusikk for arbeidet med Carol (2015). Han har i tillegg samarbeidet med Martin McDonagh på filmene In Bruges (2008), Seven Psychopaths (2012) og Three Billboards Outside Ebbing, Missouri (2017). Burwell ble nominert til en ny Oscar for musikken i Three Billboards.

Han har også komponert musikken i Spike Jonzes filmer Being John Malkovich (1999), Adaptation (2002) og Til Huttetuenes land (2009). Andre prosjekter er blant annet Three Kings (1999) og Anomalisa (2015). Burwell har for øvrig skrevet musikk for flere TV-serier, blant annet miniseriene Mildred Pierce (2011) og Olive Kitteridge (2014). Han vant en Primetime Emmy Award for musikken i Mildred Pierce.

Burwell giftet seg med Christine Sciulli i 1999.

Filmografi

Filmer

Fjernsyn

Referanser

Eksterne lenker 
 
 
 
 

Filmmusikkomponister
Komponister fra USA
Personer fra New York City